ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006349

ขอให้ตรวจสอบและแก้ไขปัญหากรณีได้รับความเดือดร้อนจากกลุ่มบุคคลชาวจีนที่เข้ามาเช่าพักอาศัยอยู่ หมู่บ้านคริสตัลวิลล์ ซอยโยธินพัฒนา19 ถนนประดิษฐ์มนูธรรม แขวงลาดพร้าว เขตลาดพร้าว กรุงเทพมหานคร จุดสังเกตหมู่บ้านจะอยู่ห่างกับเซ็นทรัล อีสต์วิลล์ (ตามผู้ร้องแจ้ง) ระยะทางประมาณ 500 เมตร และหากมาทางถนนเลียบด่วนรามอินทรา ทางเข้าหมู่บ้านฯ จะเป็นซอยโยธินพัฒนา ส่วนด้านหน้าทางเข้า จะมีศูนย์จำหน่ายสินค้าอุปโภค และบริโภค แม็คโคร และตรงเข้าไป ระยะทางประมาณ 500 เมตร จะพบกับหมู่บ้านดังกล่าว และเข้ามาจากป้อมของเจ้าหน้าที่รักษาความปลอดภัย ตรงเข้ามาประมาณ 400 เมตร จะเป็นบ้านที่ปล่อยเช่าหลังดังกล่าว ซึ่งลักษณะบ้านเป็นทาวน์โฮมบ้านหลังดังกล่าวทาสีชมพูอ่อน ภายในซอยฯ จะมีบ้านทั้ง 2 ฝั่งติดกัน และเป็นซอยตัน โดยภายในหมู่บ้านฯ จะมีทั้งหมด 40 หลังคาเรือน โดยผู้ร้องแจ้งว่า ได้มีคนไทยเป็นคนต่างจังหวัด (ตามผู้ร้องแจ้ง) ได้ทำการซื้อบ้านหลังดังกล่าว และหลังอื่นรวมจำนวน 7 หลัง และทำการรีโนเวทบ้าน เพื่อปล่อยเช่าให้กับบุคคลชาวจีน ซึ่งจะมีกลุ่มบุคคลชาวจีน เข้ามาทำการเช่าพักอาศัยเป็นจำนวนมาก (แต่ผู้ร้องไม่ทราบว่าเข้ามาพักอาศัยถูกต้องตามกฎหมายหรือไม่ และมีการปล่อยเช่าที่ถูกต้องตามกฎหมายหรือไม่) อีกทั้งผู้ร้องแจ้งว่า ทางนิติบุคคลของหมู่บ้านแจ้งทางแอปพลิเคชันไลน์ของหมู่บ้านว่า "ผู้ที่ทำการปล่อยเช่า มีการปล่อยเช่าระยะตามสัญญาเช่า 1 ปี" แต่ทางผู้ร้องเห็นว่า "มีบุคคลชาวจีนเข้ามาเช่า ไม่ถึงปี แต่มาเช่าในลักษณะผลัดเปลี่ยนผู้เช่าพักอาศัยไม่ซ้ำหน้า"(ตามผู้ร้องแจ้ง) ประกอบกับผู้ร้องแจ้งว่ากลุ่มบุคคลชาวจีนดังกล่าว มีพฤติกรรมชอบสร้างความเดือดร้อนและส่งเสียงดังรบกวนอยู่บ่อยครั้ง ซึ่งทุกครั้งที่บุคคลชาวจีนพักอาศัยภายในบ้านก็จะส่งเสียงดังทุกครั้ง แต่ถ้าไม่อยู่ภายในบ้านก็ไม่มีการส่งเสียงดังแต่อย่างใด (ไม่สามารถระบุเวลาได้) อาทิ ปิดประตูเสียงดัง ขนย้ายสิ่งของเข้า-ออกบ้าน เป็นต้น อีกทั้งมีพฤติกรรมย้ายเข้าและย้ายออกในช่วงเวลาประมาณ 02.00 น. (ตามผู้ร้องแจ้ง) อยู่เป็นประจำ ซึ่งทางผู้ร้องแจ้งว่า ทางนิติบุคคลไม่สามารถแก้ไขปัญหาดังกล่าวได้แต่อย่างใด ทำให้ผู้ร้องและผู้ที่พักอาศัยอยู่ภายในหมู่บ้านคริสตัลวิลล์ ได้รับความเดือดร้อนเป็นอย่างมาก ประสบปัญหาจากกรณีดังกล่าวมาระยะเวลาประมาณ 1 ปีกว่า อีกทั้งผู้ร้องได้ไปแจ้งเรื่องร้องเรียนกับทางสำนักงานที่ดินกรุงเทพมหานคร ซึ่งทางเจ้าหน้าที่สำนักงานที่ดินฯ ได้มีการเรียกลูกบ้าน คุณพีระพนธ์ (เพียงกล่าวถึง) เข้าไปสอบปากคำเรื่องที่ร้องเรียน ซึ่งทางเจ้าหน้าที่สำนักงานที่ดินฯ แจ้งว่า "มีการสงสัยว่าทำไมลูกบ้านที่ทำการปล่อยเช่าถึงซื้อบ้านจำนวนหลายหลัง" ซึ่งหลังจากที่ทำการเรียกลูกบ้านคนกล่าวไปสอบถาม เรื่องที่ได้ร้องเรียนไปก็เงียบหาย โดยระยะต่อมา ทางผู้ร้องได้แจ้งเรื่องไปยัง สำนักงานเขตลาดพร้าว กรุงเทพมหานคร เจ้าหน้าที่แจ้งว่า "ไม่สามารถจัดการอะไรได้ เนื่องจากมีนิติบุคคลอยู่แล้ว" อีกทั้งได้ไปแจ้งเรื่องที่ศูนย์ดำรงธรรม กระทรวงมหาดไทย แต่เจ้าหน้าที่แนะนำ "ให้มาแจ้งเรื่องร้องเรียนทาง หมายเลขสายด่วน 1111" (ตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการตรวจสอบแก้ไขปัญหาดังกล่าว เพื่อลดความเดือดร้อนให้แก่ผู้ร้องและประชาชนในพื้นที่ต่อไป ซึ่งเบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง Traffy Fondue (XPHEGN) ระบุรายละเอียดว่า กรุงเทพมหานคร โดยสำนักงานเขตลาดพร้าว ฝ่ายสิ่งแวดล้อมและสุขาภิบาล ได้ดำเนินการตามอำนาจหน้าที่ที่เกี่ยวข้อง ในเรื่องของการทำกิจกรรมส่งเสียงดัง ได้แจ้งให้ผู้ดูแลบ้านขอความร่วมมือผู้ที่พักอาศัยไม่ให้กระทำการใดๆที่อาจก่อให้เกิดเหตุเดือดร้อนรำคาญเรียบร้อยแล้ว แต่ผู้ร้องแจ้งว่าเมื่อวันที่ 8 กุมภาพันธ์ 2566 เวลาประมาณ 08.31 น. มีกลุ่มบุคคลชาวจีนที่เข้ามาเช่าพักอาศัยอยู่ และก่อเหตุทะเลาะวิวาทส่งเสียงดังรบกวนเป็นอย่างมาก และบางวันมักจะมีเสียงสนทนาพูดคุย , ปิดประตูกระแทกเสียงดัง ประกอบกับบุคคลชาวจีนที่มาพักอาศัยอยู่ใกล้เคียงบ้านของผู้ร้อง เดินโชว์ในลักษณะสวมใส่กางเกงชั้นในตัวเดียว ซึ่งผู้ร้องรู้สึกห่วงถึงความปลอดภัยเป็นอย่างมาก จึงประสงค์ให้หน่วยงานที่เกี่ยวข้องดำเนินการตรวจสอบแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata